Period: Old Babylonian
Genre: Literary
Transliteration:
<SURFACE>
...
...ul-e suh₁₀...
...ul buru₁₄ ul-e še <unk>...a-ba
...ba-dub-ba ki ba-sur-ra-a-ba
...ba-du₃-a-ba mu ba-sar-ra-a-ba
...eg₂ pa₅-re šu-luh ak-a-ba
...<unk> gin₇...pu₂ si sa₂-sa₂-a-ba
...id₂ he₂-ŋal₂-la unug{ki}ga-ke₄...in-dar-ra-a-ba
...<unk> <unk> <unk> du₃-a-ba
...ha-la <unk> <unk> ŋar-ra-ba
...an kug-ga-ke₄ in-ze-ze-ra-a-ba
...nam-lugal-la-ke₄ unug{ki}ga-ke₄...e₃ bi₂-in-ak
šibir ešgiri₂ kul-aba₄{ki}ke₄ me₃ saŋ il₂-ba
me₃ ešemen {d}inana-ke₄
saŋ gig₂ zi su₃-ud-ba mi-ni-ib-dug₃-ge-eš-ba
in-di₃-in-di₃-ba zag-eš-zag-eš-ba
maš₂ kur-ra umbin kiŋ₂-kiŋ₂-ba
tarah kur-ra aškud sag₉-sag₉-ba
en-me-er-kar₂ dumu {d}utu-ra mu-na-šum₂-mu-uš-ba
ud-ba lugal-e iri{ki}še₃ {ŋiš}mi-tum na-ŋa₂-ŋa₂
en-me-er-kar₂ dumu {d}utu-ra
aratta{ki} kur me sikil-la-še₃ har-ra-an zu na-an-ŋa₂-ŋa₂
ki-bal gul-gul-de₃ na-an-ŋen
en-e iri-a-ni zig₃-ga₁₄ ba-ni-ŋar
niŋir kur-kur-ra si gu₃ ba-ni-ra
...zig₃-ga lugal zu ba-ra-ed₂-e
kul-aba₄{ki} zig₃-ga en-me-kar₂-ra he₂-us₂-e
unug{ki} zig₃-ga-bi a-ma-ru-kam
kul-aba₄{ki} zig₃-ga-bi an dungu ŋar-ra
muru₉-gin₇ ki he₂-us₂-sa-ba
sahar peš-peš-bi an-e mu-un-ši-ib-us₂
buru₄-dugud{mušen} numun saŋ-še₃ zi-zi-i-gin₇
lu₂-ulu₃ zu-ne na-an-ni-pad₃-de₃
šeš šeš-a-ne ŋiškim na-an-ŋa₂-ŋa₂
lugal-bi saŋ-ba du-a-ni
...erin₂-na-ka di-dam
...saŋ-ba du-a-ni
lu₂...di-dam
<unk>...ki-sig₁₀-ga-ke₄
hur-saŋ <unk> nunuz gu₂ nu-gun₃-e
gu₂-nida-e gu₂ me-er-me-er-re-da
zid-du šag₄ kuš₂-u₃ {d}en-lil₂-la₂-ke₄
kul-aba₄{ki} niŋin₂-na-bi im-ma-an-kar-eš-ba
...kur-ra-ke₄ u₈-gin₇ ba-an-gur-ru-uš
...zig₃-ga gaba hur-saŋ-ŋa₂-ke₄ am-gin₇ dub₃ bi₂-in-ŋal₂-le
...zag-še₃ i₃-kiŋ₂-e har-ra-an i₃-zu-ne
...i₃-kiŋ₂-e ud 5(diš)-am₃ ba-zal
...a mu-un-tu₅-tu₅-uš
...ud 7(diš)-kam-ma kur-ra ba-an-sun₅-ne-eš
in-di₃-in-di₃-a bal-bal-e-da-bi
a-ŋi₆ uru₁₆ ambar <unk> gaba gabu₂ ru-ru-gu₂
en-bi ulu₃-a <unk> a-ni
dumu {d}utu kug-me-a zid
an-ta ki gal-la gub-ba-am₃
niŋ₂ babbar₂-ra saŋ mu-na-mu₂-mu₂
ti zu₂ nim-gin₇ mu-na-ŋir₂-ŋir₂-re
a₂-na dur₁₀-gag zabar-ra urin-na mu-na-mul-lu
dur₁₀-gag-ta ur ad₆(|LU₂.LAGAB×U|) gu₇-a-gin₇ galam mu-na-ta-e₃
ud-bi-a 7(diš) he₂-na-me-eš 7(diš) he₂-na-me-eš
di₄-di₄-la₂ peš-tur <unk> kul-aba₄{ki} 7(diš) he₂-na-me-eš
7(diš)-be₂-ne {d}uraš-e tud-da immal₂ ga gu₇-me-eš
ur-saŋ-me-eš ki-en-gi-ra se₁₂-me-eš a-la-ba nun-na-me-eš
{ŋiš}banšur an-na-ke₄ a₂ e₃-a-me-eš
7(diš)-be₂-ne ugula-a-ke₄-eš ugula-a-me-eš
nu-banda₃-a-ke₄-eš nu-banda₃-a-me-eš
šagina-a-ke₄-eš šagina-a-me-eš
ugula lu₂ <unk> <unk> ta-a-me-eš
nu-banda₃ lu₂ 1(gešʾu) 1(gešʾu)-ta-a-me-eš
šagina erin₂ <unk> <unk> <unk> <unk> <unk> <unk> <unk> 7(diš)-ta-me-eš
en-ra zu₂ keše₂ igi bar-ra-ka-na mu-na-sug₂-sug₂-ge-eš
lugal-ban₃-da 8(diš)-kam-ma-ne-ne
<unk> <unk> a luh-luh-ha-bi
sig₉ dug₄-dug₄-ga-bi ba-ra-ab-e₃
ŋiš tag-ga lugal-la-ke₄ ba-da-ab-du₈ uŋ₃-da ba-da-ŋen
kaskal mu-un-sa₉ kaskal mu-un-sa₉
ki-bi-a tur₅-ra mu-na-te saŋ gig mu-na-te
muš saŋ-bi gi <unk> ra-gin₇ e-ne dag i₃-si-il-e
maš-da₃ ŋiš-bur₂-ra dab₅-ba-gin₇ ka sahar-ra bi₂-us₂
šu-ni dab₅-ba nu-mu-da-an-gi₄-gi₄
ŋiri₃-ni gu₂-ba nu-mu-da-an-ŋa₂-ŋa₂
lugal zig₃-ga šu nu-mu-na-an-ŋal₂
kur gal-e muru₉-e ki he₂-us₂-sa-a-ba
unug{ki} he₂-en-tum₂-mu-de₃ tum₂-mu nu-ub-zu
kul-aba₄{ki} he₂-en-tum₂-mu-de₃ tum₂-mu...
kur-ra ki sed₄-bi zu₂ ŋal₂...
ki kum₂-ma-bi i₃-tum₄-tum₄...
a-ra-ah <unk>...<unk> <unk> <unk>...
niŋ₂-barag₂ gud₃-gin₇...
zu₂-lum {ŋiš}peš₃ ga-ar₃-ga-ar₃-ra...
ninda ku₇-ku₇ niŋ₂ lu₂ tur₅-ra i₃-gu₇-u₃-ne
kid-da zu₂-lum-ma-ka e₂ ba-ni-in-du₃-du₃-uš
i₃ hi-a tur₃-ra ga-ar₃ luh-ha amaš-a
i₃ nunuz-te nunuz-te-a šeŋ₆-ŋa₂
{ŋiš}banšur ki kug ki kal-kal-la-aš sig₁₀-ge₅-gin₇ mu-na-ab-gub-bu-ne
{kaš}dida naŋ lal₃ zu₂-lum-ma-ta šar₂-ra
ku-bu-ul-lum i₃-nun-ta <unk> <unk>
igi {ŋiš}banšur-ra-ka si ba-ni-in-sa₂-sa₂-e-eš
{kuš}maš-li-um-e niŋ₂-si-sa₂-e
{kuš}a-ŋa₂-la₂-e niŋ₂ sa₂ dug₄-dug₄-ga
šeš-a-ne-ne gu₅-li-ne-ne
niŋ₂-gur₁₁ {ŋiš}ma₂ ki-buru₁₄ ba-al-la-gin₇
saŋ-ŋa₂-ni-še₃ hur-ru-um kur-ra-ka mu-ni-in-ŋar-re-ne
{kuš}ummud-da-ne-ne a <unk> nu-um-ta...
kaš gig₂ kurun ziz₂ babbar
ŋeštin na₈-na₈ gu₂-me-ze₂ dug₃-ga-am₃
saŋ-ŋa₂-ni-še₃ hur-ru-um kur-ra...ŋiš {kuš}ummud-da-gin₇ ur₂-ba hu-mu-tal₂-tal₂
i₃ šim-gig-ga i₃ zid-da i₃ šim <unk> i₃ ligidba i₃ saŋ-bi gan-da
si-dug₄ sur-ra-ke₄ mu-na-ak-eš
saŋ-ŋa₂-ni-še₃ hur-ru-um kur-ra-ka mu-ni-ib-la₂-e-ne
{urud}ha-zi-in-na-ni kug-bi an-na
hur-saŋ <unk> ta šu-a bal-a
saŋ-ŋa₂-ni-še₃ im-ši-ib-ru-gu₂-ne
ŋiri₂ ur₂-ra-ka-ni an-bar-sug₄-ga-am₃
hur-saŋ gig₂-ta šu-a bal-a
ti-ni-ta im-da-ab-sur-ru-ne
igi-ni pa₅ mu a-ta dirig-dirig-ga-e
kug {d}lugal-ban₃-da ba-an-di-ni-ib-bad-bad-de₃
nundum-a-na {ŋiš}ig bar kug {d}utu gu₂-bi ba-an-gi₄
šeš-a-ne-ne nu-mu-un-ne-ba-e
gu₂-ni un-zig₃-ge-eš zi nu-um-me
šeš-a-ne-ne gu₅-li-ne-ne
ni₂-bi-a ad mi-ni-ib-gi₄-gi₄-ne
ud šeš-me {d}utu...mu-zi-zi-ia
diŋir niŋ₂ mu-ni-ra-a-ni bar-ta im-da-gub
ne un-gu₇ ne un <unk>
ŋiri₃-ni ŋiri₃ ki us₂-sa ba-an-tah
gar₃-gar₃ kur-ra-ke₄ he₂-en-tum₂-mu-de₃ šeg₁₂ kul-aba{ki}še₃
u₃ tukum-bi {d}utu šeš-me
ki kug ki kal-kal-la-aš gu₃ im-ma-an-de₂
ŋiš-gen₆-ge-en-na-ka-na ki-bi he₂-en-da...
ud me-en-de₃ aratta{ki}ta i₃-re₇-a-me-en-de₃-en
ad₆(|LU₂.LAGAB×U|) šeš-me šeg₁₂ kul-aba₄{ki}še₃ ga-ba-ni-ib-kur₉-re-en-de₃-en
ab₂ kug {d}nanna sag₂ dug₄-ga-gin₇
gud-ab₂-ba nam-sumun-ba šurum-ma taka₄-a-gin₇
šeš-a-ne-ne gu₅-li-ne-ne
kug {d}lugal-ban₃-da hur-ru-um kur-ra-ka mu-ni-ib-taka₄-a-aš
er₂ 1(diš)-e a-nir 1(diš)-e
er₂-e niŋ₂ šag₄-ne-ša₄-ka
šag₄ sag₃-ge i-si-iš ŋa₂-ŋa₂-de₃
šeš-gal-šeš-gal {d}lugal-ban₃-da kur-ra ba-an-sun₅-ne-eš
ud-ba lugal-ban₃-da tur₅-ra-am₃ ud 2(diš)-am₃ i-ni-in-zal
ud 2(diš)-am₃ ud <unk> am₃ ba-an-tah
{d}utu e₂-a-ni-še₃ igi-ni ŋa₂-ŋa₂-gin₇
maš₂-anše šurum-še₃ saŋ il₂-i-gin₇
ud šu niŋin₂ a₂ ud te-en-na-ra
i₃-gin₇ su-na mu-na-hal-ha
tur₅-ra-na nu-um-ta-ab-ed₃-de₃
{d}utu-ra an-še₃ igi he₂-em-ši-ib-il₂-ia-ke₄
a-a tud-da-na-gin₇ er₂ ba-ši-in-pad₃
šu sag₉-sag₉-ga-ni hur-ru-um kur-ra-kam mu-na-ab-zi-zi-zi-i
{d}utu silim ga-ra-ab-dug₄ nam-ba-tur₅-tur₅-de₃-en
ur-saŋ dumu {d}nin-gal silim ga-ra-ab-dug₄ nam-ba-tur₅-tur₅-de₃
{d}utu šeš-ŋu₁₀-ne-ka kur-ra mu-un-ed₃-de₃
hur-ru-um kur-ra ki sumur ki-ka nam-ba-an-tur₅-tur₅-de₃
ki ama nu-gub-ba a-a nu-gub-ba
zu-a nu-gub-ba kal-la nu-gub-ba
ama-ŋu₁₀ a dumu-ŋu₁₀ nu-um-me
šeš-ŋu₁₀ a šeš-ŋu₁₀ nu-um-me
ušur ama-ŋu₁₀ e₂-a kur₉-ra-na er₂-ŋu₁₀ nu-še₈-še₈
diŋir ama diŋir a-a ul-sug₂-ge-eš-a-ta
diŋir nam-ušur-ke₄ lu₂ ba-ra-an-ed₃-de₃ im-me-a
ur nu-zu hul-a lu₂ nu-zu huš-am₃
kaskal nu-zu gaba kur-ra-ka
{d}utu lu₂ nu-zu lu₂ hul rib-ba-am₃
a-gin₇ ki-lul-la nam-ma-e
še-gin₇ sahar sis-a nam-ba-da-gu₇-e
{ŋiš}ilar-gin₇ edin ki nu-zu-ŋa₂ nam-ba-e-de₃-šub-bu-de₃-en
mu in-na šeš-ŋu₁₀-ne-ka nam-ba-an-tur₅-tur₅-de₃-en
su-lum-mar dub₃-sa-ŋu₁₀-ne-ka nam-ba-an-tur₅-tur₅-de₃-en
dim₃-ma-gin₇ kur-ra muš₃ nam-ba-an-tum₂-mu
{d}utu er₂-na šu ba-an-ši-in-ti
zi-šag₄-ŋal₂-la-ni hur-ru-um kur-ra-ka mu-na-ni-ib-ed₃-de₃
ukur₃-e <unk> <unk> ŋa₂-ŋa₂-da ešemen dug₃-ga-am₃
kar-ke₄ eš₂-dam-še₃ ed₂-da ki-nu₂ dug₃-dug₃-ge-da
ukur₃-e niŋ₂ gu₇-da-ni
{d}inana dumu {d}suen-na-ke₄
gud-gin₇ kalam-ma saŋ mu-na-il₂
me-lem₄-ma-ni kug {d}šara₂-gin₇
muš₃-a-ni hur-ru-um kur-ra-kam ud mu-un-na-ŋa₂-ŋa₂
{d}inana-ra an-še₃ igi he₂-en-ši-ib-il₂-ia-ka
a-a tud-da-na-gin₇ er₂ ba-an-ši-in-pad₃
šu sag₉-sag₉-ga-ni hur-ru-um kur-ra-ka mu-na-zi-zi-i-zi
{d}inana e₂-ŋu₁₀ he₂-me-a iri{ki}ŋu₁₀ he₂-me-a
iri ama-ŋu₁₀ tud-da kul-aba{ki}...
muš-gin₇ <unk> ŋu₁₀...
ŋiri₂-gin₇ ki-in-dar-ŋu₁₀...
uŋ₃ gal-gal-la-ŋu₁₀-ne...
nin gal-gal-la-ŋu₁₀-ne...nin₉ gal...
a-a...e₂-an-na-še₃...
<unk> <unk> <unk> <unk> im-me
na₄ tur-tur-bi na₄ gi-rin hi-li-bi
an-ta {na₄}saŋ-kal-e ki-ta <unk> <unk> e
akkil-bi-ta iši za-bu-e
gu₃-bi-ta sur ŋal₂ taka₄-e
a₂-ur₂ kur ha-šu-ur₂-ra-ke₄ muš₃ nam-ba-an-tum₂-mu
{d}inana er₂-na šu ba-an-ši-in-ti
zi-šag₄-ŋal₂-la {d}utu u₃-sa₂-gin₇ ba-an-ku
šag₄ hul₂-la {d}inana-ke₄ tug₂-gin₇ mu-un-dul-dul
i-gi₄-in-zu sila gibil šeg₁₂ kul-aba{ki}še₃ na-ŋen
gud-de₃ tu₇ gig₂-ga gu₇-da
mul amar kug en-nu-uŋ₃-še₃ am₃-ši-ri
mul ud zal-le-da-ke₄ an-ne im-sar-re
ud babbar-re ŋi₆-a bi₂-ib-bur₂-re
{d}suen ud-sakar-e silim dug₄-ga
a-a {d}nanna {d}utu e₃-a-ra si sa₂ mu-na-an-šum₂
en giri₁₇-zal men-na tum₂-ma
{d}suen dumu ki aŋ₂-ŋa₂ {d}en-lil₂-la₂
diŋir si-un₃-na me-te-aš bi₂-ib-ŋal₂ en
me-lem₄-ma-ni kug {d}šara₂-gin₇ {d}utu-ke₄
...{na₄}za-gin₃-gin₇
muš₃-a-ni hur-ru-um kur-ra-ka ud mu-na-ŋa₂-ŋa₂
{d}suen-ra an-še₃ igi he₂-en-ši-ib-il₂-ia-ka
a-a tud-da-na-gin₇ er₂ ba-an-ši-in-pad₃
šu sag₉-sag₉-ga-ni hur-ru-um kur-ra-ka mu-na-zi-zi-zi-i
lugal an su₃-ra₂ nu-mu-ra-teŋ₃-ŋe₂₆-da
{d}suen an su₃-ra₂ nu-mu-ra-teŋ₃-ŋe₂₆-da
lugal-e niŋ₂-si-sa₂-e ki aŋ₂ niŋ₂-erim₂-e hul gig
{d}suen-e niŋ₂-si-sa₂-e ki aŋ₂ niŋ₂-erim₂-e hul gig
niŋ₂-si-sa₂-e šag₄ hul₂-la si sa₂-bi ša-ra-da-a-de₆
{ŋiš}asal de-hi gal-am₃ u₃-luh-bi ša-ra-mu₂-mu₂
niŋ₂-si-sa₂-e zu₂ keše₂-bi e-du₈-u₃
niŋ₂-erim₂ zu₂ keše₂-bi nu-e-du₈
niŋ₂-erim₂-e saŋ-bi um <unk> eŋer-bi-še₃ <unk> bi₂-ib-tum₃
ud šag₄-zu i-im-il₂-i-am₃
niŋ₂-erim₂-e muš ze₂ guru₅-a-gin₇ uš₁₁-zu ši-im-ri-e
{d}suen-e er₂-na šu ba-an-ši-in-ti nam-til₃ mu-na-šum₂
ŋiri₃-ni ŋiri₃ ki us₂-sa ba-an-tah
<unk> kam-ma-še₃ gud babbar an-ur₂-ta e₃-a
gud ha-šu-ur₂-ra nam-e-a-ak-e
{kuš}gur₂₁{ur₃}ra ki us₂-sa igi tab unken-na
{kuš}gur₂₁{ur₃}ra e₂ niŋ₂-gur₁₁-ta e₃ igi tab ŋuruš-a
šul {d}utu si-muš₃ kug-ga-na an-ta mu-ta-la₂
...kug...<unk>...
...kur-ra-ka ud...
kug {d}lugal-ban₃-da hur-ru-um kur-ra-ka mu-na-šum₂
...sag₉-ga-ni an-ta im-ta-la₂
{d}lamma sag₉-ga-ni egir-a-na ba-e-ŋen
diŋir niŋ₂ mu-ra-ni bar-ta ba-gub ba-ed₃-de₃ im-ta-an-e₃
{d}utu-ra an-še₃ igi he₂-en-ši-ib-il₂-ia-ka
a-a tud-da-ni-gin₇ er₂ ba-an-ši-in-pad₃
šu sag₉-sag₉-ga-ni hur-ru-um kur-ra-ka mu-na-zi-zi-i-zi
{d}utu sipad kalam-ma a-a saŋ gig₂-ga
nu₂-a-zu-ne uŋ₃ ši-mu-e-da-nu₂
šul {d}utu zi-zi-da-zu-ne uŋ₃ ši-mu-e-da-zi-zi-i
{d}utu za-e-da nu-me-a
mušen-e gu nu <unk> saŋ še₂₉-eš₂ nu-di
lu₂ dili du-ur₂ šeš-tab-ba-ni-me-en
{d}utu lu₂ 2(diš) du 3(diš)-kam-ma-bi za-e-me-en
hul₃ la₂ {ŋiš}igi-tab-ba-ni-me-en
ukur₃-re lu₂-lul-e lu₂ tug₂ nu-tuku-e
gaba ud-da-zu {tug₂}zulumhi kug-gin₇ ša-mu₄-mu₄
e₂ ur₅-ra tug₂ siki babbar bar-ba im-dul
ab-ba-ab-ba gu₂-tuku-gin₇
bur-šu-ma-e-ne gaba ud-da-zu
a-ar₃ ud ul-le₂-a-aš ši-im-dug₃-dug₃-ge-ne
gaba ud-da-zu i₃-gin₇ rib-ba-am₃
am gal-gal-e dub₃ am₃-mi-ŋal₂
niŋ₂ <unk> ba kaš₃ niŋ₂ <unk> i₃-ib-sur-ra
ur-saŋ dumu {d}nin-gal-la bur₂-bur₂-babbar ši-mu-e-ši-ib-za
ki-ba lu₂-lu₂ gud sub₂-ba-ke₄ <unk> ba <unk> <unk> gud...
...du₈-a-ni...
šeš šeš-a-ni-a ba-ši-in-la₂
apin-a-ni ki a₂-ba-ka am₃-mi-ni-in-gub-gub-bu
i-lu-zu dug₃-ga dug₃-ga-am₃ an-e mu-un-ši-ib-us₂
ur-saŋ dumu {d}nin-gal-la me-teš₂ am₃-i-i-ne
kug lugal-ban₃-da hur-ru-um...im-ma-da-ra-ta-e₃
ud-bi-a zid-du šag₄ kuš₂-u₃ {d}en-lil₂-la₂-ka u₂ nam-til₃-la i-im-tud
id₂ hal-hal-la ama hur-saŋ-ŋa₂-ke₄ a nam-til₃-la im-tum₃
u₂ nam-til₃-la-ka zu₂ nam-mi-in-gub
a nam-til₃-la-ka <unk> nam-mi-in-rig₇
u₂ nam-til₃-la-ka zu₂ he₂-em-gub-bu-a-ka
a nam-til₃-la <unk> he₂-em-rig₇-a-ka
gu₂-e-ta umbin 1(diš)-a-ni ki mu-un-dab₅-dab₅
ki-bi-ta anše kur-kur-ra-gin₇ am₃ <unk> e
dur₃{ur₃} dili du-e {d}šakkan₂-na-ke₄ hur-saŋ...
dur₃{ur₃} uru₁₆ gal-gin₇ kušum i₃-tag-tag-ge
dur₃{ur₃} sal-la kaš₄-e kiŋ₂-ŋa₂-am₃ kaš₄ im-mi-dar-dar
ŋi₆-bi-ta ud te-en-še₃ na-ŋen
hur-saŋ šag₄-sig {d}suen-ne-ka kaš₄ mi-ni-ib-kar-kar-re
1(diš)-a-ni-im lu₂ igi niŋin lu₂ nu-mu-un-da-bar-re
{kuš}maš-li-um-e niŋ₂ si sa₂-e
{kuš}a-ŋa₂-la₂-e niŋ₂ sa₂ dug₄-dug₄-ga
šeš-a-ne-ne gu₅-li-ne-ne
a sed₄-gin₇ ninda ki-a mu-un-da-an-du₈-uš-am₃
kug {d}lugal-ban₃-da hur-rum{um} kur-ra-ta im-ma-ra-an-il₂-il₂
gu₂ ne-mur-ra-ka ba-an-še₂₁
{ŋiš}buniŋ₂...<unk> <unk> bi₂-in-ra
igi-ni-še₃ mu-un-ta-ŋar-ra mu-un-si-il
<unk> <unk> šu im-ma-an-ti...
teš₂-bi he₂-em-ra-ra-a-ta
u₃-dub₂ dar-dar-ra gu₂ edin-e ba-ni-in-nu₂
{na₄}zu₂ sal-la izi...
izi-bi šag₄-sig-ga ud-gin₇ mu-na-an-e₃
{ninda}gug₂ du₈ nu-zu {im}šu-rin-na nu-zu
ne-mur 7(diš)-ta ninda gi-izi-eš-ta-a ba-ra-an-du₈
ninda ni₂-bi-a en-na am₃-šeŋ₆-šeŋ₆
gi-šul-hi kur-ra ur₂-ba mi-ni-in-bur₁₂-bur₁₂ pa-ba mi-ni-in-suh-suh
gu₂-en gug₂-ga-ka šukur₂-ud-še₃ zu₂ ba-ni-in-keše₂-keše₂
{ninda}gug₂ du₈ nu-zu {im}šu-rin-na nu-zu
ne-mur 7(diš)-ta ninda gi-izi-eš-ta ba-ra-an-du₈
lal₃ zu₂-lum-ma niŋ₂ ku₇-ku₇-da hi-li ba-ni-in-du₈-du₈
am su₄ am sig₇ am si guru₃-guru₃
am šag₄-sig-ga nam-a-a ak
am su₄-su₄ hur-saŋ ki sikil-la akkil-bi kiŋ₂-ŋa₂
u₃ ur₅-re šim-gig še-am₃ i₃-tukur₂-re
ŋiš ha-šu-ur₂-ra {u₂}numun₂-bur i₃-ma₅-ma₅
pa {ŋiš}še-nu {u₂}<unk> gin₇ u₂ giri₁₇-ba mu-un-si-im-me
a id₂ hal-hal-la-ka i-im-na₈-na₈-de₃
{u₂}i-li-in-nu-uš u₂ sikil kur-ra-ka bu-lu-uh₃ mu-un-si-il-si-il-le
am su₄ am kur-ra u₂-a sub₂-ba-bi
1(diš)-am₃ dub₃-ba-na im-ma-ra-an-dab₅
{ŋiš}še-du₁₀ kur-ra ur₂-ba mi-ni-in-bur₁₂-bur₁₂ pa-ba mi-ni-in-suh-suh
{ŋiš}i-ri₉-na-bi {u₂}<unk> <unk> gid₂-da a-šag₄-ga-ke₄
kug {d}lugal-ban₃-da ŋiri₂-ta ba-ra-an-šab
am su₄ am kur-ra saman-e bi₂-in-la₂
maš₂ su₄ maš₂-ud₅ maš₂ sa-la₂ maš₂ sa-keše₂-keše₂-sa maš₂ gu₂-e₃-gu₂-e₃
u₃ ur₅-re šim-gig še-am₃ i₃-tukur₂-re
ŋiš ha-šu-ur₂-ra {u₂}numun₂-bur-gin₇ i₃-ma₅-ma₅
pa {ŋiš}še-nu {u₂}<unk> gin₇ u₂ giri₁₇-ba mu-un-sim-me
a id₂ hal-hal-la-ka i-im-na₈-na₈-ne
{u₂}i-li-in-nu-uš u₂ sikil kur-ra-ka bu-lu-uh₃ mu-un-si-il-si-il-le
maš₂ su₄...u₂-a...
2(diš)-am₃...im-ma-ra-an-dab₅
{ŋiš}še-du₁₀ kur-ra ur₂-ba mi-ni-in-bur₁₂-bur₁₂ pa-ba mi-ni-in-suh-suh
{ŋiš}i-ri₉-na-bi {u₂}<unk> <unk> gid₂-da a-šag₄-ga-ke₄
kug {d}lugal-ban₃-da ŋiri₂-ta ba-ra-an-šab
maš₂ su₄ maš₂-ud₅ maš₂ 2(diš)-a-bi <unk> <unk> še₃...
...<unk> saŋ...
...im-ta-an-dub
1(diš)-a-ni lu₂ igi niŋin nu-mu-un-da-ab-bar-re
lugal-ra u₃-sa₂-ge sa₂ nam-ga-mu-ni-ib-dug₄
u₃-sa₂-ge kur nam-gu₂-ka₃-ke₄
ku-kur galam-ma-gin₇ šu e₂-ŋar₈-gin₇ gul-la
šu-bi galam-am₃ ŋiri₃-bi galam-am₃
niŋ₂ igi-bi-ta lal₃ šu₂-šu₂-e
igi-bi-ta lal₃ dirig-dirig-ga-e
ugula nu-zu-e nu-banda₃ nu-zu-e
niŋ₂ ur-saŋ-ra a₂-ŋal₂-la₂-e
{ŋiš}da-ha-ša {d}nin-ka-si-ka-ke₄
{d}lugal-ban₃-da u₃-sa₂-ge sa₂ nam-ga-mu-ni-ib-dug₄
{u₂}i-li-in-nu-uš u₂ sikil kur-ra-ka ki-nu₂ ŋar-še₃ mu-un-ŋar
{tug₂}zulumhi-e mu-un-barag₂ gada babbar bi₂-in-bur₂
e₂ ur₅-ra a tu₅-tu₅ nu-ŋal₂-la ki-bi-še₃ sa₂ im-dug₄
lugal u₃-sa₂-ge la-ba-an-nu₂-a ma-mu₂-de₃ ba-nu₂
ma-mu₂-da {ŋiš}ig-e nu-gi₄-e za-ra nu-gi₄-e
lul-da lul di-da zid-da zid di-dam
lu₂ hul₂-hul₂-le-de₃ lu₂ šir₃-šir₃-re-de₃
{gi}pisaŋ kad₅ diŋir-re-e-ne-kam
unu₂ igi sag₉ {d}nin-lil₂-la₂-kam
ad gi₄-gi₄ {d}inana-kam
ga-bi₂-ib₂-lu-lu nam-lu₂-ulu₃-ka gu₃ lu₂ nu-til₃-la
{d}za-an-gar₃-ra diŋir ma-mu₂-da-ke₄
{d}lugal-ban₃-da ni₂-te-ni gud-gin₇...
amar ab₂-šilam-ma-gin₇ gu₃ nun im-me
am su₄-e ŋa₂-a-ra a-ba-a...
i₃-udu-bi ŋa₂-a-ra a-ba-a ma-ra-ab-zal...e
{urud}ha-zi-in-ŋa₂ kug-bi an-na šu im-ma...ti
ŋiri₂ ur₂-ra-ŋa₂ an-bar-sug₄-am₃ im-ma-da...
am su₄ am kur-ra-ke₄ {lu₂}ŋešba₂-gin₇...lu₂-lirum-gin₇ ga-am₃-ši-gam-gam
lipiš-bi he₂-em-ta-ab-zig₃ {d}utu e₃-a-ra u₃-mu-na-ŋar
maš₂ su₄ maš₂-ud₅ maš₂ 2(diš)-a-bi saŋ-du-bi še-gin₇ um-ta-a-dub
uš₂-bi si-dug₄-ga um-ma-ni-in-de₂-de₂
ir edin-na <unk> a-bi
muš ul₄ kur-ra-ke₄ si-im he₂-em-ši-ak-de₃
{d}lugal-ban₃-da i-im-zig₃ ma-mu₂-da im-bu-lu-uh₃ u₃-sa₂-ga-am₃
igi-ni šu bi₂-in-kiŋ₂ niŋ₂-me-ŋar sug₄-ga-am₃
{urud}ha-zi-in-na-ni kug-bi an-na šu im-ma-an-ti
ŋiri₂ ur₂-ra-ka-ni an-bar-sug₄-am₃ im-ma-da <unk>
am su₄ am kur-ra-ke₄ {lu₂}ŋešba₂-gin₇ im-ma <unk> lu₂-lirum-ma-gin₇ im-ma-ši-gam
lipiš-bi im-ta-an-zig₃ {d}utu e₃-a-ra mu-na-an-ŋar
maš₂ su₄ maš₂-ud₅ maš₂ 2(diš)-a-bi saŋ-du-bi še-gin₇ im-ta-an-dub
uš₂-bi si-dug₄-ga im-ma-ni-in-de₂-de₂
ir-bi edin-na <unk> a-bi
muš ul₄ kur-ra-ke₄ si-im im-ši-ak-de₃
{d}utu nam-ta-e₃-aš...
lugal-ban₃-da mu {d}en-lil₂-le zi...
an {d}en-lil₂ {d}en-ki {d}nin-hur-saŋ-ŋa₂-ke₄
si-dug₄-ta ŋišbun-na im-ma-ni-in-dur₂-ru
kur-ra ki ŋar-ra mu-un-ak-a...
ŋišbun ba-ni-in-ŋar ne-saŋ ba-ni-in-de₂
kaš gig₂ kurun ziz₂ babbar
ŋeštin na₈-na₈ gu₂-me-ze₂ dug₃-ga
edin-na a sed₄ ki-še₃ im-ma-ni-in-de₂-de₂
uzu maš₂ su₄-ke₄ ŋiri₂ bi₂-in-ak
ur₅ niŋ₂ gig₂ izi im-mi-ni-in-si
na-izi sig₉-ga-gin₇ i-bi₂-bi bi₂-in-mu₂
i-gi₄-in-zu {d}dumu-zid ir dug₃-ga amaš-a kur₉-ra-a
niŋ₂ šu dug₄-ga lugal-ban₃-da
an {d}en-lil₂ {d}en-ki {d}nin-hur-saŋ-ŋa₂-ke₄ dug₃-ga-bi mu-un-gu₇-uš
a₂ sikil-la ki dadag-ga-bi
barag {d}suen-na kug-gin₇ mi-ni-in-ri
barag {d}utu barag {d}suen-na-ka igi-nim-še₃ ba-du₃
barag 2(diš)-a-bi <unk> <unk> za-gin₃ {d}inana-ka še-er-ka-an ba-ni-in-dug₄
{d}suen-e <unk> <unk> <unk> <unk> <unk>
a₂-an-kar₂ a ba-an-tu₅-tu₅
iri an-na a tu₅-a-ni
gu₂-en gug₂-ga-ka me-te-aš bi₂-ib-ŋar
...zi {d}en-ki a-a diŋir-re-e-ne an-da-ak-ak-eš
an ŋal₂ taka₄-a...mu-un-dab₅-ba <unk> <unk> <unk> <unk> <unk> in-ŋal₂-le-eš
...<unk> <unk> <unk> <unk> gin₇ saŋ šu mu-ni-in-ŋal₂-le-eš
{ŋiš}peš₃ še-er-gu hi-li bur-ra-gin₇
a₂-ne-ne-a mu-un-de₃-la₂-la₂
maš-da₃ kaš₄ kar-re {d}suen-na-me-eš
niŋ₂ ur₅ sag₉-sag₉ {d}nin-lil₂-la₂-me-eš
{d}iškur-ra a₂-tah-a-ni-me-eš
gu dub₂-bu-me-eš še dub₂-bu-me-eš
maš₂-anše ŋiš-haš ak-a-me-eš
ki-bal hul gig {d}suen-na-še₃ ud-de₃ <unk> e-me-eš
lu₂ ud-de₃ <unk> e e-ne-ne he₂-en-na-me-eš
ud gid₂-da ud šu₄-še₃ im-mi-ib-nu₂-u₃-ne
ŋi₆ lugud₂-da e₂ du₃-ba mu-ni-ib-ku₄-ku₄...
ud gid₂-da ŋi₆ lugud₂-da dam ŋiš-nu₂-a mi-ni-ib-nu₂-u₃-ne
ud <unk> <unk> niŋ₂ giri₁₇-zal...
ŋi₆ u₃-na suh₁₀ za-gin₃ im-ši-ib-keše₂-re-de₃-ne
si-si-ig sim{mušen}sim{mušen} {d}utu-ka ur₂-ba šu mi-ni-in-te
e₂-e₂-a i-im-ku₄-ku₄-ne
e-sir₂-e-sir₂-ra gu₂ mu-un-gid₂-gid₂-i-ne
ga-ab-dug₄ inim dug₄-ga-ab šu-a ga-bi₂-ib₂-gi₄-me-eš
ama-ra kiŋ₂ dug₄-ga nin gal-ra inim gi₄-a
da ŋiš-nu₂-da-ka ki-nu₂ ak-a
...sig₉-ga-a saŋ ŋiš ra-ra
...ku₁₀-ku₁₀-ga zuh-ha-a-ba
...{ŋiš}ig {ŋiš}banšur nam-lu₂-ulu₃-ta ba-ta-an-e₃
...šu-a mi-ni-ib-bal-e-ne
teš₂-bi za-ra-za-ra zu₂ mu-ne-keše₂
ur-saŋ <unk> gid₂-da lu₂-še₃ nu₂-nu₂...
{d}utu <unk> gid₂-da lu₂-še₃ nu₂-nu₂-u₃-a
ur-saŋ šul {d}utu inim zid-da-kam
šir₃ zu <unk>...šag₄ inim-ma-zu-a
an ki...<unk> ka-inim-ma-bi si um-mi-in-sa₂
ka-inim-ma...<unk> šul {d}utu-kam
{d}a-nun-na diŋir gal-gal-e-ne nu-mu-un-zu-uš-a
ud re-ta...{d}utu <unk> {d}en-lil₂-la₂
nam-niŋir gal an-na...mu-na-an-šum₂
<unk> kur-kur-ra...mu-na-an-tah
<unk> <unk> <unk>...diŋir-re-e-ne-ke₄
ab-ba iri gal-zu...e₃ <unk> gal an kug-ga
an ki...<unk> ka-inim-ma-bi si im-mi-in-sa₂-ta
ka-inim-ma-ke₄ si...šul...
{d}a-nun-na diŋir gal-gal-e-ne nu-mu-un-zu-uš-a
...kug <unk> <unk> e-ne-kam me₃ kug...
...saŋ šu ak...
<unk> <unk>...<unk> <unk> <unk>...
<unk> <unk>...<unk> gu₂ <unk> <unk>...
eŋer...šu ni₂-ba gi₄-gi₄...
{d}utu-ra {d}en-lil₂-la₂ diŋir ki mah-a...
sun₄ mu₂ dumu {d}nin-gal-la mu-na-da-an-ku₄-ku₄
{d}suen...mu-na-an-šum₂-mu-uš šen mu-na-ab-tah-e-me-eš
nam kur-kur-ra-ke₄ šu-ne-a mu-un-na-ni-in-gen₆-ne₂-me-eš
ŋi₆ u₃-na-ka šah gig₂ mu-un-zu-uš
an-bar₇-gana₂-ka {d}utu-ur₂ ka-inim-ma-ka-ni igi-še₃...mu-un-da-ŋal₂
an-na šir₃ zu igi-ni...mu-un-ŋal₂
{d}udug nin <unk>...diŋir nu-mu-un-da-sa₂
niŋ₂...ne-ne igi-ne-ne-kam
an {d}en-lil₂...{d}inana diŋir mu-un-ne-en-kur₉
...<unk> <unk>...<unk> šar₂-ra mu-un-zu-uš šir₃-ra
<unk>...<unk> <unk> <unk>...nu-keše₂ gir₅-gir₅-re-de₃ igi bi₂-in-du₈-ru-uš
<unk> <unk> niŋ₂ <unk> mul-la-ba ab-lal₃-ta mu-un-ne <unk> mu-un-ne-en <unk>
{ŋiš}ig kur šuba ŋiš-gan kur šuba
mi-tum...{d}<unk> <unk> an-na
har-ra-an...<unk> {d}inana <unk> <unk> lil₂-ta e₃-a...<unk> ta e₃-a
{ŋiš}taškarin...kur šuba-ta e₃-a
<unk>...<unk> kug-sig₁₇ ban₃-da
<unk>...<unk> <unk>...me₃ ba-sug₂-ge-eš
me₃...ra-gin₇
šag₄...{d}inana eš₂ za-gin₃ mi-ni-ib-sar-sar-e-ne
lu₂ šag₄ {d}inana sag₉-ge-me-eš me₃ ba-sug₂-ge-eš
me₃ izi-ŋar-bi 1(u)-4(diš)-me-eš nu-ga-mu-rib-ba-me-eš...
ŋi₆ <unk> a e₂ saŋ ŋar-ra šu...
ŋi₆ u₃-na-ka izi-gin₇ mu-un-sar-sar-re-de₃-eš
zu₂ keše₂-da nim-gin₇ mu-un-na-ŋir₂-ŋir₂-re-de₃-eš
<unk> šag₄ sig₁₀-ga me₃-ka
a mah e₃-a-gin₇ gu₃ nun mi-ni-ib-be₂
lu₂ šag₄ {d}inana sag₉-ge-me-eš me₃ ba-sug₂-ge-eš
izi-ŋar me₃ 7(diš)-me-eš nu-ga-mu-rib-ba-me-eš...ni₂...
an sig₇-ga men saŋ il₂-la-gin₇ ul-la...
saŋ-ki-ne-ne igi-ne-ne an-usan sig₇-ga-me-eš
ŋeštug₂-ne-ne {ŋiš}ma₂...
ka-ne-ne šah ŋiš-gi nam-a-a ak-me-eš
ka me₃-ka gub-ba-ne-ne
zi-šag₄-ŋal₂-bi du₃ sag₃-ge-ne
zi ir-bi ud <unk> ud teŋ₃-ŋe₂₆ <unk> ki mu-un-ne-hul-uš
lu₂ šag₄ {d}inana sag₉-ge-me-eš me₃ ba-sug₂-ge-eš
{d}nin-tur₅ an-na šar₂-šar₂-me-eš
zi an-na šu bi₂-in-du₈-uš
šita₃ kug mul-mul zag an ki-še₃ mu-un-ne-de₃-ŋal₂
{d}nin <unk> mu-un-ne-de₃-ŋal₂
mul ud zal-le-da-ke₄ an-na mul mu-un-ne-ur₄-re
{d}utu agrun-ta e₃-a-ni
šita₃ kug an-na-ke₄ si mu-un-na-ab-sa₂-e
diŋir si sa₂ nitah₂-da nu₂-a
diŋir erim₂-du šag₄ niŋ₂-erim₂ ŋal₂
diŋir...<unk> <unk> me-eš
e-ne-ne-ne {d}nanna-gin₇ {d}utu-gin₇ {d}inana me 5(u)-gin₇
an ki zag-ba ŋiš mu-un-ni <unk>
niŋ₂-erim₂ dug₄-ga ensi-bi-me-eš
niŋ₂-a₂-zig₃-ga igi du₈-bi-me-eš
...mu-un-zu-ub₃ šu mah mu-un-zu-ub₃
<unk> <unk> mu-un-zu-ub₃ bur <unk> <unk> ba-zu-ub₃
an sig₇-ga-am₃ mul šar₂-ra bi₂-in-zu-ub₃-bu
maš-te ŋiš-bur₂-gin₇ bal-e-de₃ {mul}{ŋiš}gigir bi₂-in-zu-ub₃
{ŋiš}erin duru₅ kur ha-šu-ur₂-ra-ke₄ ki...
an-ur₂ an-pa sa-par₃...
...
<unk> <unk>...
unu₂...
igi an-na...
{d}nanna...
<unk> <unk>...
...<unk>...
...

Cuneiform:
<SURFACE>
...
...𒌌𒂊𒈹...
...𒌌𒂙𒌌𒂊𒊺<unk>...𒀀𒁀
...𒁀𒁾𒁀𒆠𒁀𒋩𒊏𒀀𒁀
...𒁀𒆕𒀀𒁀𒈬𒁀𒊬𒊏𒀀𒁀
...𒂊𒉽𒂊𒊑𒋗𒈛𒀝𒀀𒁀
...<unk>𒁶...𒇥𒋛𒁲𒁲𒀀𒁀
...𒀀𒇉𒃶𒅅𒆷𒀕𒆠𒂵𒆤...𒅔𒁯𒊏𒀀𒁀
...<unk><unk><unk>𒆕𒀀𒁀
...𒄩𒆷<unk><unk>𒃻𒊏𒁀
...𒀭𒆬𒂵𒆤𒅔𒍣𒍣𒊏𒀀𒁀
...𒉆𒈗𒆷𒆤𒀕𒆠𒂵𒆤...𒌓𒁺𒉈𒅔𒀝
𒌋𒂙𒂙𒆰𒀕𒆠𒆤𒀞𒊕𒅍𒁀
𒀞𒆠𒂊𒉈𒁲𒀭𒈹𒆤
𒊕𒈪𒍣𒋤𒌓𒁀𒈪𒉌𒅁𒄭𒄀𒌍𒁀
𒅔𒋾𒅔𒋾𒁀𒍠𒌍𒍠𒌍𒁀
𒈧𒆳𒊏𒌢𒆥𒆥𒁀
𒁰𒆳𒊏𒀉𒈽𒊷𒊷𒁀
𒂗𒈨𒅕𒃸𒌉𒀭𒌓𒊏𒈬𒈾𒋧𒈬𒍑𒁀
𒌓𒁀𒈗𒂊𒌷𒆠𒂠𒄑𒈪𒌈𒈾𒂷𒂷
𒂗𒈨𒅕𒃸𒌉𒀭𒌓𒊏
𒇶𒆠𒆳𒈨𒂖𒆷𒂠𒄯𒊏𒀭𒍪𒈾𒀭𒂷𒂷
𒆠𒁄𒄢𒄢𒉈𒈾𒀭𒁺
𒂗𒂊𒌷𒀀𒉌𒍣𒅗𒁀𒉌𒃻
𒂇𒆳𒆳𒊏𒋛𒅗𒁀𒉌𒊏
...𒍣𒂵𒈗𒍪𒁀𒊏𒌓𒁺𒂊
𒆰𒀕𒆠𒍣𒂵𒂗𒈨𒃸𒊏𒃶𒍑𒂊
𒀕𒆠𒍣𒂵𒁉𒀀𒈠𒊒𒄰
𒆰𒀕𒆠𒍣𒂵𒁉𒀭𒅎𒋛𒀀𒃻𒊏
𒅎𒂂𒁶𒆠𒃶𒍑𒊓𒁀
𒅖𒄫𒄫𒁉𒀭𒂊𒈬𒌧𒅆𒅁𒍑
𒉢𒁓𒂂𒄷𒆰𒊕𒂠𒍣𒍣𒄿𒁶
𒇽𒍇𒍪𒉈𒈾𒀭𒉌𒅆𒊒𒉈
𒋀𒋀𒀀𒉈𒅆𒁾𒈾𒀭𒂷𒂷
𒈗𒁉𒊕𒁀𒁺𒀀𒉌
...𒂟𒈾𒅗𒁲𒁮
...𒊕𒁀𒁺𒀀𒉌
𒇽...𒁲𒁮
<unk>...𒆠𒋧𒂵𒆤
𒄯𒊕<unk>𒉭𒄘𒉡𒁯𒂊
𒄘𒄘𒉭𒂊𒄘𒈨𒅕𒈨𒅕𒊑𒁕
𒍣𒁺𒊮𒊨𒅇𒀭𒂗𒆤𒇲𒆤
𒆰𒀕𒆠𒆸𒈾𒁉𒅎𒈠𒀭𒋼𒀀𒌍𒁀
...𒆳𒊏𒆤𒇇𒁶𒁀𒀭𒄥𒊒𒍑
...𒍣𒂵𒃮𒄯𒊕𒂷𒆤𒄠𒁶𒄭𒉈𒅔𒅅𒇷
...𒍠𒂠𒉌𒆥𒂊𒄯𒊏𒀭𒉌𒍪𒉈
...𒉌𒆥𒂊𒌓𒐊𒀀𒀭𒁀𒉌
...𒀀𒈬𒌧𒋗𒉀𒋗𒉀𒍑
...𒌓𒐌𒄰𒈠𒆳𒊏𒁀𒀭𒁔𒉈𒌍
𒅔𒋾𒅔𒋾𒀀𒁄𒁄𒂊𒁕𒁉
𒀀𒈪𒂗𒆹<unk>𒃮𒆏𒊒𒊒𒄘
𒂗𒁉𒍇𒀀<unk>𒀀𒉌
𒌉𒀭𒌓𒆬𒈨𒀀𒍣
𒀭𒋫𒆠𒃲𒆷𒁺𒁀𒀀𒀭
𒃻𒌓𒌓𒊏𒊕𒈬𒈾𒊬𒊬
𒋾𒅗𒉏𒁶𒈬𒈾𒄈𒄈𒊑
𒀉𒈾𒊿𒆕𒌓𒅗𒁇𒊏𒌶𒈾𒈬𒈾𒀯𒇻
𒊿𒆕𒋫𒌨𒇽𒇥𒅥𒀀𒁶𒃴𒈬𒈾𒋫𒌓𒁺
𒌓𒁉𒀀𒐌𒃶𒈾𒈨𒌍𒐌𒃶𒈾𒈨𒌍
𒌉𒌉𒇲𒄫𒌉<unk>𒆰𒀕𒆠𒐌𒃶𒈾𒈨𒌍
𒐌𒁉𒉈𒀭𒅁𒂊𒌅𒁕𒉦𒂵𒅥𒈨𒌍
𒌨𒊕𒈨𒌍𒆠𒂗𒄀𒊏𒅊𒈨𒌍𒀀𒆷𒁀𒉣𒈾𒈨𒌍
𒄑𒍎𒀭𒈾𒆤𒀉𒌓𒁺𒀀𒈨𒌍
𒐌𒁉𒉈𒉺𒀀𒆤𒌍𒉺𒀀𒈨𒌍
𒉡𒌉𒀀𒆤𒌍𒉡𒌉𒀀𒈨𒌍
𒄊𒀴𒀀𒆤𒌍𒄊𒀴𒀀𒈨𒌍
𒉺𒇽<unk><unk>𒋫𒀀𒈨𒌍
𒉡𒌉𒇽𒐞𒐞𒋫𒀀𒈨𒌍
𒄊𒀴𒂟<unk><unk><unk><unk><unk><unk><unk>𒐌𒋫𒈨𒌍
𒂗𒊏𒅗𒆟𒅆𒁇𒊏𒅗𒈾𒈬𒈾𒁻𒁻𒄀𒌍
𒈗𒌉𒁕𒐍𒄰𒈠𒉈𒉈
<unk><unk>𒀀𒈛𒈛𒄩𒁉
𒋛𒅗𒅗𒂵𒁉𒁀𒊏𒀊𒌓𒁺
𒄑𒋳𒂵𒈗𒆷𒆤𒁀𒁕𒀊𒂃𒌧𒁕𒁀𒁕𒁺
𒆜𒈬𒌧𒈦𒆜𒈬𒌧𒈦
𒆠𒁉𒀀𒌅𒊏𒈬𒈾𒋼𒊕𒍼𒈬𒈾𒋼
𒈲𒊕𒁉𒄀<unk>𒊏𒁶𒂊𒉈𒁖𒉌𒋛𒅋𒂊
𒈦𒆕𒄑𒁔𒊏𒆪𒁀𒁶𒅗𒅖𒊏𒉈𒍑
𒋗𒉌𒆪𒁀𒉡𒈬𒁕𒀭𒄄𒄄
𒄊𒉌𒄘𒁀𒉡𒈬𒁕𒀭𒂷𒂷
𒈗𒍣𒂵𒋗𒉡𒈬𒈾𒀭𒅅
𒆳𒃲𒂊𒅎𒂂𒂊𒆠𒃶𒍑𒊓𒀀𒁀
𒀕𒆠𒃶𒂗𒁺𒈬𒉈𒁺𒈬𒉡𒌒𒍪
𒆰𒀕𒆠𒃶𒂗𒁺𒈬𒉈𒁺𒈬...
𒆳𒊏𒆠𒈹𒁲𒁉𒅗𒅅...
𒆠𒉈𒈠𒁉𒉌𒉏𒉏...
𒀀𒊏𒄴<unk>...<unk><unk><unk>...
𒃻𒁖𒌑𒆠𒋧𒂵𒁶...
𒅗𒈝𒄑𒈠𒂵𒄯𒂵𒄯𒊏...
𒃻𒆯𒆯𒃻𒇽𒌅𒊏𒉌𒅥𒅇𒉈
𒆤𒁕𒅗𒈝𒈠𒅗𒂍𒁀𒉌𒅔𒆕𒆕𒍑
𒉌𒄭𒀀𒉣𒇬𒊏𒂵𒄯𒈛𒄩𒁦𒀀
𒉌𒉭𒋼𒉭𒋼𒀀𒉈𒂷
𒄑𒍎𒆠𒆬𒆠𒆗𒆗𒆷𒀸𒋧𒆠𒁶𒈬𒈾𒀊𒁺𒁍𒉈
𒁉𒁉𒌑𒊓𒅘𒋭𒅗𒈝𒈠𒋫𒊹𒊏
𒆪𒁍𒌌𒈝𒉌𒉣𒋫<unk><unk>
𒅆𒄑𒍎𒊏𒅗𒋛𒁀𒉌𒅔𒁲𒁲𒂊𒌍
𒋢𒈦𒇷𒌝𒂊𒃻𒋛𒁲𒂊
𒋢𒀀𒂷𒇲𒂊𒃻𒁲𒅗𒅗𒂵
𒋀𒀀𒉈𒉈𒆪𒇷𒉈𒉈
𒃻𒂵𒄑𒈣𒆠𒂙𒁀𒀠𒆷𒁶
𒊕𒂷𒉌𒂠𒄯𒊒𒌝𒆳𒊏𒅗𒈬𒉌𒅔𒃻𒊑𒉈
𒋢𒀀𒂔𒇲𒁕𒉈𒉈𒀀<unk>𒉡𒌝𒋫...
𒁉𒈪𒁉𒁷𒍩𒌓
𒃾𒅘𒅘𒄘𒈨𒍢𒄭𒂵𒀀𒀭
𒊕𒂷𒉌𒂠𒄯𒊒𒌝𒆳𒊏...𒄑𒋢𒀀𒂔𒇲𒁕𒁶𒌫𒁀𒄷𒈬𒉿𒉿
𒉌𒋆𒍼𒂵𒉌𒍣𒁕𒉌𒋆<unk>𒉌𒋆𒀭𒎏𒅁𒉌𒊕𒁉𒃶𒁕
𒋛𒅗𒋩𒊏𒆤𒈬𒈾𒀝𒌍
𒊕𒂷𒉌𒂠𒄯𒊒𒌝𒆳𒊏𒅗𒈬𒉌𒅁𒇲𒂊𒉈
𒍏𒄩𒍣𒅔𒈾𒉌𒆬𒁉𒀭𒈾
𒄯𒊕<unk>𒋫𒋗𒀀𒁄𒀀
𒊕𒂷𒉌𒂠𒅎𒅆𒅁𒊒𒄘𒉈
𒄈𒌫𒊏𒅗𒉌𒀭𒁇𒋤𒂵𒀀𒀭
𒄯𒊕𒈪𒋫𒋗𒀀𒁄𒀀
𒋾𒉌𒋫𒅎𒁕𒀊𒋩𒊒𒉈
𒅆𒉌𒉽𒂊𒈬𒀀𒋫𒋛𒀀𒋛𒀀𒂵𒂊
𒆬𒀭𒈗𒌉𒁕𒁀𒀭𒁲𒉌𒅁𒁁𒁁𒉈
𒅻𒀀𒈾𒄑𒅅𒁇𒆬𒀭𒌓𒄘𒁉𒁀𒀭𒄄
𒋀𒀀𒉈𒉈𒉡𒈬𒌧𒉈𒁀𒂊
𒄘𒉌𒌧𒍣𒄀𒌍𒍣𒉡𒌝𒈨
𒋀𒀀𒉈𒉈𒆪𒇷𒉈𒉈
𒉎𒁉𒀀𒀜𒈪𒉌𒅁𒄄𒄄𒉈
𒌓𒋀𒈨𒀭𒌓...𒈬𒍣𒍣𒅀
𒀭𒃻𒈬𒉌𒊏𒀀𒉌𒁇𒋫𒅎𒁕𒁺
𒉈𒌧𒅥𒉈𒌧<unk>
𒄊𒉌𒄊𒆠𒍑𒊓𒁀𒀭𒈭
𒃼𒃼𒆳𒊏𒆤𒃶𒂗𒁺𒈬𒉈𒋞𒆰𒀊𒆠𒂠
𒅇𒋗𒃻𒌉𒇲𒁉𒀭𒌓𒋀𒈨
𒆠𒆬𒆠𒆗𒆗𒆷𒀸𒅗𒅎𒈠𒀭𒌤
𒄑𒄀𒄀𒂗𒈾𒅗𒈾𒆠𒁉𒃶𒂗𒁕...
𒌓𒈨𒂗𒉈𒇶𒆠𒋫𒉌𒁻𒀀𒈨𒂗𒉈𒂗
𒇽𒇥𒋀𒈨𒋞𒆰𒀕𒆠𒂠𒂵𒁀𒉌𒅁𒆭𒊑𒂗𒉈𒂗
𒀖𒆬𒀭𒋀𒆠𒉺𒃶𒅗𒂵𒁶
𒄞𒀖𒁀𒉆𒌀𒁀𒇇𒈠𒋺𒀀𒁶
𒋀𒀀𒉈𒉈𒆪𒇷𒉈𒉈
𒆬𒀭𒈗𒌉𒁕𒄯𒊒𒌝𒆳𒊏𒅗𒈬𒉌𒅁𒋺𒀀𒀸
𒀀𒅆𒁹𒂊𒀀𒉪𒁹𒂊
𒀀𒅆𒂊𒃻𒊮𒉈𒁺𒅗
𒊮𒉺𒄀𒄿𒋛𒅖𒂷𒂷𒉈
𒋀𒃲𒋀𒃲𒀭𒈗𒌉𒁕𒆳𒊏𒁀𒀭𒁔𒉈𒌍
𒌓𒁀𒈗𒌉𒁕𒌅𒊏𒀀𒀭𒌓𒈫𒀀𒀭𒄿𒉌𒅔𒉌
𒌓𒈫𒀀𒀭𒌓<unk>𒀀𒀭𒁀𒀭𒈭
𒀭𒌓𒂍𒀀𒉌𒂠𒅆𒉌𒂷𒂷𒁶
𒈧𒀲𒇇𒂠𒊕𒅍𒄿𒁶
𒌓𒋗𒆸𒀉𒌓𒋼𒂗𒈾𒊏
𒉌𒁶𒋢𒈾𒈬𒈾𒄬𒄩
𒌅𒊏𒈾𒉡𒌝𒋫𒀊𒇯𒁺𒉈
𒀭𒌓𒊏𒀭𒂠𒅆𒃶𒅎𒅆𒅁𒅍𒅀𒆤
𒀀𒀀𒌅𒁕𒈾𒁶𒀀𒅆𒁀𒅆𒅔𒅆𒊒
𒋗𒊷𒊷𒂵𒉌𒄯𒊒𒌝𒆳𒊏𒄰𒈬𒈾𒀊𒍣𒍣𒍣𒄿
𒀭𒌓𒁲𒂵𒊏𒀊𒅗𒉆𒁀𒌅𒌅𒉈𒂗
𒌨𒊕𒌉𒀭𒎏𒃲𒁲𒂵𒊏𒀊𒅗𒉆𒁀𒌅𒌅𒉈
𒀭𒌓𒋀𒈬𒉈𒅗𒆳𒊏𒈬𒌧𒇯𒁺𒉈
𒄯𒊒𒌝𒆳𒊏𒆠𒊨𒆠𒅗𒉆𒁀𒀭𒌅𒌅𒉈
𒆠𒂼𒉡𒁺𒁀𒀀𒀀𒉡𒁺𒁀
𒍪𒀀𒉡𒁺𒁀𒆗𒆷𒉡𒁺𒁀
𒂼𒈬𒀀𒌉𒈬𒉡𒌝𒈨
𒋀𒈬𒀀𒋀𒈬𒉡𒌝𒈨
𒇳𒊬𒂼𒈬𒂍𒀀𒆭𒊏𒈾𒀀𒅆𒈬𒉡𒋁𒋁
𒀭𒂼𒀭𒀀𒀀𒌌𒁻𒄀𒌍𒀀𒋫
𒀭𒉆𒇳𒊬𒆤𒇽𒁀𒊏𒀭𒇯𒁺𒉈𒅎𒈨𒀀
𒌨𒉡𒍪𒅆𒌨𒀀𒇽𒉡𒍪𒍽𒀀𒀭
𒆜𒉡𒍪𒃮𒆳𒊏𒅗
𒀭𒌓𒇽𒉡𒍪𒇽𒅆𒌨𒆗𒁀𒀀𒀭
𒀀𒁶𒆠𒈜𒆷𒉆𒈠𒂊
𒊺𒁶𒅖𒋀𒀀𒉆𒁀𒁕𒅥𒂊
𒄑𒊒𒁶𒂔𒆠𒉡𒍪𒂷𒉆𒁀𒂊𒉈𒊒𒁍𒉈𒂗
𒈬𒅔𒈾𒋀𒈬𒉈𒅗𒉆𒁀𒀭𒌅𒌅𒉈𒂗
𒋢𒈝𒈥𒄭𒊓𒈬𒉈𒅗𒉆𒁀𒀭𒌅𒌅𒉈𒂗
𒈕𒈠𒁶𒆳𒊏𒈹𒉆𒁀𒀭𒁺𒈬
𒀭𒌓𒀀𒅆𒈾𒋗𒁀𒀭𒅆𒅔𒋾
𒍣𒊮𒅅𒆷𒉌𒄯𒊒𒌝𒆳𒊏𒅗𒈬𒈾𒉌𒅁𒇯𒁺𒉈
𒇳𒁺𒂊<unk><unk>𒂷𒂷𒁕𒆠𒂊𒉈𒁲𒄭𒂵𒀀𒀭
𒋼𒀀𒆤𒂠𒁮𒂠𒌓𒁺𒁕𒆠𒈿𒄭𒄭𒄀𒁕
𒇳𒁺𒂊𒃻𒅥𒁕𒉌
𒀭𒈹𒌉𒀭𒂗𒍪𒈾𒆤
𒄞𒁶𒌧𒈠𒊕𒈬𒈾𒅍
𒈨𒉈𒈠𒉌𒆬𒀭𒇋𒁶
𒈹𒀀𒉌𒄯𒊒𒌝𒆳𒊏𒄰𒌓𒈬𒌧𒈾𒂷𒂷
𒀭𒈹𒊏𒀭𒂠𒅆𒃶𒂗𒅆𒅁𒅍𒅀𒅗
𒀀𒀀𒌅𒁕𒈾𒁶𒀀𒅆𒁀𒀭𒅆𒅔𒅆𒊒
𒋗𒊷𒊷𒂵𒉌𒄯𒊒𒌝𒆳𒊏𒅗𒈬𒈾𒍣𒍣𒄿𒍣
𒀭𒈹𒂍𒈬𒃶𒈨𒀀𒌷𒆠𒈬𒃶𒈨𒀀
𒌷𒂼𒈬𒌅𒁕𒆰𒀊𒆠...
𒈲𒁶<unk>𒈬...
𒄈𒁶𒆠𒅔𒁯𒈬...
𒌧𒃲𒃲𒆷𒈬𒉈...
𒎏𒃲𒃲𒆷𒈬𒉈...𒎐𒃲...
𒀀𒀀...𒂍𒀭𒈾𒂠...
<unk><unk><unk><unk>𒅎𒈨
𒎎𒌉𒌉𒁉𒎎𒄀𒆸𒄭𒇷𒁉
𒀭𒋫𒎎𒊕𒆗𒂊𒆠𒋫<unk><unk>𒂊
𒃰𒋺𒋛𒁉𒋫𒅖𒍝𒁍𒂊
𒅗𒁉𒋫𒋩𒅅𒋺𒂊
𒀉𒌫𒆳𒄩𒋗𒌫𒊏𒆤𒈹𒉆𒁀𒀭𒁺𒈬
𒀭𒈹𒀀𒅆𒈾𒋗𒁀𒀭𒅆𒅔𒋾
𒍣𒊮𒅅𒆷𒀭𒌓𒅇𒁲𒁶𒁀𒀭𒆪
𒊮𒄾𒆷𒀭𒈹𒆤𒌆𒁶𒈬𒌧𒌋𒌆𒌋𒌆
𒄿𒄄𒅔𒍪𒋻𒉋𒋞𒆰𒀊𒆠𒂠𒈾𒁺
𒄞𒉈𒄰𒈪𒂵𒅥𒁕
𒀯𒀫𒆬𒂗𒉡𒌧𒂠𒀀𒀭𒅆𒊑
𒀯𒌓𒉌𒇷𒁕𒆤𒀭𒉈𒅎𒊬𒊑
𒌓𒌓𒊑𒈪𒀀𒉈𒅁𒁔𒊑
𒀭𒂗𒍪𒌓𒊬𒂊𒁲𒅗𒂵
𒀀𒀀𒀭𒋀𒆠𒀭𒌓𒌓𒁺𒀀𒊏𒋛𒁲𒈬𒈾𒀭𒋧
𒂗𒅗𒉌𒃞𒈾𒁺𒈠
𒀭𒂗𒍪𒌉𒆠𒉘𒂷𒀭𒂗𒆤𒇲
𒀭𒋛𒂦𒈾𒈨𒋼𒀸𒉈𒅁𒅅𒂗
𒈨𒉈𒈠𒉌𒆬𒀭𒇋𒁶𒀭𒌓𒆤
...𒎎𒍝𒆳𒁶
𒈹𒀀𒉌𒄯𒊒𒌝𒆳𒊏𒅗𒌓𒈬𒈾𒂷𒂷
𒀭𒂗𒍪𒊏𒀭𒂠𒅆𒃶𒂗𒅆𒅁𒅍𒅀𒅗
𒀀𒀀𒌅𒁕𒈾𒁶𒀀𒅆𒁀𒀭𒅆𒅔𒅆𒊒
𒋗𒊷𒊷𒂵𒉌𒄯𒊒𒌝𒆳𒊏𒅗𒈬𒈾𒍣𒍣𒍣𒄿
𒈗𒀭𒋤𒁺𒉡𒈬𒊏𒋼𒂷𒁕
𒀭𒂗𒍪𒀭𒋤𒁺𒉡𒈬𒊏𒋼𒂷𒁕
𒈗𒂊𒃻𒋛𒁲𒂊𒆠𒉘𒃻𒉈𒊒𒂊𒅆𒌨𒍼
𒀭𒂗𒍪𒂊𒃻𒋛𒁲𒂊𒆠𒉘𒃻𒉈𒊒𒂊𒅆𒌨𒍼
𒃻𒋛𒁲𒂊𒊮𒄾𒆷𒋛𒁲𒁉𒊭𒊏𒁕𒀀𒁺
𒄑𒍂𒁲𒄭𒃲𒀀𒀭𒅇𒈛𒁉𒊭𒊏𒊬𒊬
𒃻𒋛𒁲𒂊𒅗𒆟𒁉𒂊𒂃𒅇
𒃻𒉈𒊒𒅗𒆟𒁉𒉡𒂊𒂃
𒃻𒉈𒊒𒂊𒊕𒁉𒌝<unk>𒂕𒁉𒂠<unk>𒉈𒅁𒉐
𒌓𒊮𒍪𒄿𒅎𒅍𒄿𒀀𒀭
𒃻𒉈𒊒𒂊𒈲𒍢𒍀𒀀𒁶𒅜𒍪𒅆𒅎𒊑𒂊
𒀭𒂗𒍪𒂊𒀀𒅆𒈾𒋗𒁀𒀭𒅆𒅔𒋾𒉆𒋾𒈬𒈾𒋧
𒄊𒉌𒄊𒆠𒍑𒊓𒁀𒀭𒈭
<unk>𒄰𒈠𒂠𒄞𒌓𒀭𒌫𒋫𒌓𒁺𒀀
𒄞𒄩𒋗𒌫𒊏𒉆𒂊𒀀𒀝𒂊
𒋢𒂊𒌈𒃡𒊏𒆠𒍑𒊓𒅆𒋰𒌺𒈾
𒋢𒂊𒌈𒃡𒊏𒂍𒃻𒂵𒋫𒌓𒁺𒅆𒋰𒄨𒀀
𒂄𒀭𒌓𒋛𒈹𒆬𒂵𒈾𒀭𒋫𒈬𒋫𒇲
...𒆬...<unk>...
...𒆳𒊏𒅗𒌓...
𒆬𒀭𒈗𒌉𒁕𒄯𒊒𒌝𒆳𒊏𒅗𒈬𒈾𒋧
...𒊷𒂵𒉌𒀭𒋫𒅎𒋫𒇲
𒀭𒆗𒊷𒂵𒉌𒂕𒀀𒈾𒁀𒂊𒁺
𒀭𒃻𒈬𒊏𒉌𒁇𒋫𒁀𒁺𒁀𒇯𒁺𒉈𒅎𒋫𒀭𒌓𒁺
𒀭𒌓𒊏𒀭𒂠𒅆𒃶𒂗𒅆𒅁𒅍𒅀𒅗
𒀀𒀀𒌅𒁕𒉌𒁶𒀀𒅆𒁀𒀭𒅆𒅔𒅆𒊒
𒋗𒊷𒊷𒂵𒉌𒄯𒊒𒌝𒆳𒊏𒅗𒈬𒈾𒍣𒍣𒄿𒍣
𒀭𒌓𒉺𒇻𒌧𒈠𒀀𒀀𒊕𒈪𒂵
𒈿𒀀𒍪𒉈𒌧𒅆𒈬𒂊𒁕𒈿
𒂄𒀭𒌓𒍣𒍣𒁕𒍪𒉈𒌧𒅆𒈬𒂊𒁕𒍣𒍣𒄿
𒀭𒌓𒍝𒂊𒁕𒉡𒈨𒀀
𒄷𒂊𒄖𒉡<unk>𒊕𒈂𒂠𒉡𒁲
𒇽𒀸𒁺𒌫𒋀𒋰𒁀𒉌𒈨𒂗
𒀭𒌓𒇽𒈫𒁺𒐈𒄰𒈠𒁉𒍝𒂊𒈨𒂗
𒄒𒇲𒄑𒅆𒋰𒁀𒉌𒈨𒂗
𒇳𒁺𒊑𒇽𒈜𒂊𒇽𒌆𒉡𒌇𒂊
𒃮𒌓𒁕𒍪𒌆𒋠𒋤𒆬𒁶𒊭𒌆𒌆
𒂍𒄯𒊏𒌆𒋠𒌓𒁇𒁀𒅎𒌋𒌆
𒀊𒁀𒀊𒁀𒄘𒌇𒁶
𒁓𒋗𒈠𒂊𒉈𒃮𒌓𒁕𒍪
𒀀𒄯𒌓𒌌𒉌𒀀𒀸𒅆𒅎𒄭𒄭𒄀𒉈
𒃮𒌓𒁕𒍪𒉌𒁶𒆗𒁀𒀀𒀭
𒄠𒃲𒃲𒂊𒄭𒀀𒀭𒈪𒅅
𒃻<unk>𒁀𒍒𒃻<unk>𒉌𒅁𒋩𒊏
𒌨𒊕𒌉𒀭𒎏𒃲𒆷𒁔𒁔𒌓𒅆𒈬𒂊𒅆𒅁𒍝
𒆠𒁀𒇽𒇽𒄞𒁻𒁀𒆤<unk>𒁀<unk><unk>𒄞...
...𒂃𒀀𒉌...
𒋀𒋀𒀀𒉌𒀀𒁀𒅆𒅔𒇲
𒀳𒀀𒉌𒆠𒀉𒁀𒅗𒀀𒀭𒈪𒉌𒅔𒁺𒁺𒁍
𒄿𒇻𒍪𒄭𒂵𒄭𒂵𒀀𒀭𒀭𒂊𒈬𒌧𒅆𒅁𒍑
𒌨𒊕𒌉𒀭𒎏𒃲𒆷𒈨𒌨𒀀𒀭𒄿𒄿𒉈
𒆬𒈗𒌉𒁕𒄯𒊒𒌝...𒅎𒈠𒁕𒊏𒋫𒌓𒁺
𒌓𒁉𒀀𒍣𒁺𒊮𒊨𒅇𒀭𒂗𒆤𒇲𒅗𒌑𒉆𒋾𒆷𒄿𒅎𒌅
𒀀𒇉𒄬𒄬𒆷𒂼𒄯𒊕𒂷𒆤𒀀𒉆𒋾𒆷𒅎𒉐
𒌑𒉆𒋾𒆷𒅗𒅗𒉆𒈪𒅔𒁺
𒀀𒉆𒋾𒆷𒅗<unk>𒉆𒈪𒅔𒉺𒄸𒁺
𒌑𒉆𒋾𒆷𒅗𒅗𒃶𒅎𒁺𒁍𒀀𒅗
𒀀𒉆𒋾𒆷<unk>𒃶𒅎𒉺𒄸𒁺𒀀𒅗
𒄘𒂊𒋫𒌢𒁹𒀀𒉌𒆠𒈬𒌧𒆪𒆪
𒆠𒁉𒋫𒀲𒆳𒆳𒊏𒁶𒀀𒀭<unk>𒂊
𒀲𒀴𒃡𒀸𒁺𒂊𒀭𒄊𒈾𒆤𒄯𒊕...
𒀲𒀴𒃡𒂗𒃲𒁶𒁉𒈜𒉌𒋳𒋳𒄀
𒀲𒀴𒃡𒊩𒆷𒁽𒂊𒆥𒂷𒀀𒀭𒁽𒅎𒈪𒁯𒁯
𒈪𒁉𒋫𒌓𒋼𒂗𒂠𒈾𒁺
𒄯𒊕𒊮𒋝𒀭𒂗𒍪𒉈𒅗𒁽𒈪𒉌𒅁𒋼𒀀𒋼𒀀𒊑
𒁹𒀀𒉌𒅎𒇽𒅆𒆸𒆸𒇽𒉡𒈬𒌧𒁕𒁇𒊑
𒋢𒈦𒇷𒌝𒂊𒃻𒋛𒁲𒂊
𒋢𒀀𒂷𒇲𒂊𒃻𒁲𒅗𒅗𒂵
𒋀𒀀𒉈𒉈𒆪𒇷𒉈𒉈
𒀀𒈹𒁲𒁶𒃻𒆠𒀀𒈬𒌧𒁕𒀭𒂃𒍑𒀀𒀭
𒆬𒀭𒈗𒌉𒁕𒄯𒀸𒌝𒆳𒊏𒋫𒅎𒈠𒊏𒀭𒅍𒅍
𒄘𒉈𒄯𒊏𒅗𒁀𒀭𒄷𒈿
𒄑𒇅...<unk><unk>𒉈𒅔𒊏
𒅆𒉌𒂠𒈬𒌧𒋫𒃻𒊏𒈬𒌧𒋛𒅋
<unk><unk>𒋗𒅎𒈠𒀭𒋾...
𒌨𒁉𒃶𒅎𒊏𒊏𒀀𒋫
𒅇𒂀𒁯𒁯𒊏𒄘𒂔𒂊𒁀𒉌𒅔𒈿
𒎎𒅗𒊩𒆷𒉈...
𒉈𒁉𒊮𒋝𒂵𒌓𒁶𒈬𒈾𒀭𒌓𒁺
𒃻𒈖𒂃𒉡𒍪𒅎𒋗𒆸𒈾𒉡𒍪
𒉈𒄯𒐌𒋫𒃻𒄀𒉈𒌍𒋫𒀀𒁀𒊏𒀭𒂃
𒃻𒉎𒁉𒀀𒂗𒈾𒀀𒀭𒉈𒉈
𒄀𒂄𒄭𒆳𒊏𒌫𒁀𒈪𒉌𒅔𒁍𒁍𒉺𒁀𒈪𒉌𒅔𒈽𒈽
𒄘𒂗𒈖𒂵𒅗𒉻𒌓𒂠𒅗𒁀𒉌𒅔𒆟𒆟
𒃻𒈖𒂃𒉡𒍪𒅎𒋗𒆸𒈾𒉡𒍪
𒉈𒄯𒐌𒋫𒃻𒄀𒉈𒌍𒋫𒁀𒊏𒀭𒂃
𒋭𒅗𒈝𒈠𒃻𒆯𒆯𒁕𒄭𒇷𒁀𒉌𒅔𒂃𒂃
𒄠𒋜𒄠𒅊𒄠𒋛𒅍𒅍
𒄠𒊮𒋝𒂵𒉆𒀀𒀀𒀝
𒄠𒋜𒋜𒄯𒊕𒆠𒂖𒆷𒃰𒋺𒋛𒁉𒆥𒂷
𒅇𒄯𒊑𒋆𒍼𒊺𒀀𒀭𒉌𒆁𒊑
𒄑𒄩𒋗𒌫𒊏𒌑𒍤𒆸𒁓𒉌𒅡𒅡
𒉺𒄑𒊺𒉡𒌑<unk>𒁶𒌑𒅗𒁀𒈬𒌧𒋛𒅎𒈨
𒀀𒀀𒇉𒄬𒄬𒆷𒅗𒄿𒅎𒅘𒅘𒉈
𒌑𒄿𒇷𒅔𒉡𒍑𒌑𒂖𒆳𒊏𒅗𒁍𒇻𒆵𒈬𒌧𒋛𒅋𒋛𒅋𒇷
𒄠𒋜𒄠𒆳𒊏𒌑𒀀𒁻𒁀𒁉
𒁹𒀀𒀭𒄭𒁀𒈾𒅎𒈠𒊏𒀭𒆪
𒄑𒊺𒄭𒆳𒊏𒌫𒁀𒈪𒉌𒅔𒁍𒁍𒉺𒁀𒈪𒉌𒅔𒈽𒈽
𒄑𒄿𒈕𒈾𒁉𒌑<unk><unk>𒁍𒁕𒀀𒊮𒂵𒆤
𒆬𒀭𒈗𒌉𒁕𒄈𒋫𒁀𒊏𒀭𒉺𒅁
𒄠𒋜𒄠𒆳𒊏𒂠𒋤𒉣𒂠𒌅𒂊𒉈𒅔𒇲
𒈧𒋜𒈧𒍚𒈧𒊓𒇲𒈧𒊓𒆟𒆟𒊓𒈧𒄘𒌓𒁺𒄘𒌓𒁺
𒅇𒄯𒊑𒋆𒍼𒊺𒀀𒀭𒉌𒆁𒊑
𒄑𒄩𒋗𒌫𒊏𒌑𒍤𒆸𒁓𒁶𒉌𒅡𒅡
𒉺𒄑𒊺𒉡𒌑<unk>𒁶𒌑𒅗𒁀𒈬𒌧𒉆𒈨
𒀀𒀀𒇉𒄬𒄬𒆷𒅗𒄿𒅎𒅘𒅘𒉈
𒌑𒄿𒇷𒅔𒉡𒍑𒌑𒂖𒆳𒊏𒅗𒁍𒇻𒆵𒈬𒌧𒋛𒅋𒋛𒅋𒇷
𒈧𒋜...𒌑𒀀...
𒈫𒀀𒀭...𒅎𒈠𒊏𒀭𒆪
𒄑𒊺𒄭𒆳𒊏𒌫𒁀𒈪𒉌𒅔𒁍𒁍𒉺𒁀𒈪𒉌𒅔𒈽𒈽
𒄑𒄿𒈕𒈾𒁉𒌑<unk><unk>𒁍𒁕𒀀𒊮𒂵𒆤
𒆬𒀭𒈗𒌉𒁕𒄈𒋫𒁀𒊏𒀭𒉺𒅁
𒈧𒋜𒈧𒍚𒈧𒈫𒀀𒁉<unk><unk>𒂠...
...<unk>𒊕...
...𒅎𒋫𒀭𒁾
𒁹𒀀𒉌𒇽𒅆𒆸𒆸𒉡𒈬𒌧𒁕𒀊𒁇𒊑
𒈗𒊏𒅇𒁲𒄀𒁲𒉆𒂵𒈬𒉌𒅁𒅗
𒅇𒁲𒄀𒆳𒉆𒄘𒂵𒆤
𒆪𒆳𒃴𒈠𒁶𒋗𒂍𒋞𒁶𒄢𒆷
𒋗𒁉𒃴𒀀𒀭𒄊𒁉𒃴𒀀𒀭
𒃻𒅆𒁉𒋫𒋭𒋙𒋙𒂊
𒅆𒁉𒋫𒋭𒋛𒀀𒋛𒀀𒂵𒂊
𒉺𒉡𒍪𒂊𒉡𒌉𒉡𒍪𒂊
𒃻𒌨𒊕𒊏𒀉𒅅𒇲𒂊
𒄑𒁕𒄩𒊭𒀭𒎏𒅗𒋛𒅗𒆤
𒀭𒈗𒌉𒁕𒅇𒁲𒄀𒁲𒉆𒂵𒈬𒉌𒅁𒅗
𒌑𒄿𒇷𒅔𒉡𒍑𒌑𒂖𒆳𒊏𒅗𒆠𒈿𒃻𒂠𒈬𒌧𒃻
𒌆𒋠𒋤𒂊𒈬𒌧𒁖𒃰𒌓𒉈𒅔𒁔
𒂍𒄯𒊏𒀀𒋗𒉀𒋗𒉀𒉡𒅅𒆷𒆠𒁉𒂠𒁲𒅎𒅗
𒈗𒅇𒁲𒄀𒆷𒁀𒀭𒈿𒀀𒈠𒊬𒉈𒁀𒈿
𒈠𒊬𒁕𒄑𒅅𒂊𒉡𒄄𒂊𒍝𒊏𒉡𒄄𒂊
𒈜𒁕𒈜𒁲𒁕𒍣𒁕𒍣𒁲𒁮
𒇽𒄾𒄾𒇷𒉈𒇽𒂡𒂡𒊑𒉈
𒄀𒂷𒆓𒀭𒊑𒂊𒉈𒄰
𒋼𒀕𒅆𒊷𒀭𒎏𒆤𒇲𒄰
𒀜𒄄𒄄𒀭𒈹𒄰
𒂵𒉈𒌈𒇻𒇻𒉆𒇽𒍇𒅗𒅗𒇽𒉡𒋾𒆷
𒀭𒍝𒀭𒃼𒊏𒀭𒈠𒊬𒁕𒆤
𒀭𒈗𒌉𒁕𒉎𒋼𒉌𒄞𒁶...
𒀫𒀖𒉦𒈠𒁶𒅗𒉣𒅎𒈨
𒄠𒋜𒂊𒂷𒀀𒊏𒀀𒁀𒀀...
𒉌𒇻𒁉𒂷𒀀𒊏𒀀𒁀𒀀𒈠𒊏𒀊𒉌...𒂊
𒍏𒄩𒍣𒅔𒂷𒆬𒁉𒀭𒈾𒋗𒅎𒈠...𒋾
𒄈𒌫𒊏𒂷𒀭𒁇𒋤𒀀𒀭𒅎𒈠𒁕...
𒄠𒋜𒄠𒆳𒊏𒆤𒇽𒋗𒉽𒉽𒁶...𒇽𒋗𒆗𒁶𒂵𒀀𒀭𒅆𒃵𒃵
𒀚𒁉𒃶𒅎𒋫𒀊𒍣𒀭𒌓𒌓𒁺𒀀𒊏𒅇𒈬𒈾𒃻
𒈧𒋜𒈧𒍚𒈧𒈫𒀀𒁉𒊕𒁺𒁉𒊺𒁶𒌝𒋫𒀀𒁾
𒌀𒁉𒋛𒅗𒂵𒌝𒈠𒉌𒅔𒌤𒌤
𒅕𒂔𒈾<unk>𒀀𒁉
𒈲𒄉𒆳𒊏𒆤𒋛𒅎𒃶𒅎𒅆𒀝𒉈
𒀭𒈗𒌉𒁕𒄿𒅎𒍣𒈠𒊬𒁕𒅎𒁍𒇻𒆵𒅇𒁲𒂵𒀀𒀭
𒅆𒉌𒋗𒉈𒅔𒆥𒃻𒈨𒃻𒋤𒂵𒀀𒀭
𒍏𒄩𒍣𒅔𒈾𒉌𒆬𒁉𒀭𒈾𒋗𒅎𒈠𒀭𒋾
𒄈𒌫𒊏𒅗𒉌𒀭𒁇𒋤𒀀𒀭𒅎𒈠𒁕<unk>
𒄠𒋜𒄠𒆳𒊏𒆤𒇽𒋗𒉽𒉽𒁶𒅎𒈠<unk>𒇽𒋗𒆗𒈠𒁶𒅎𒈠𒅆𒃵
𒀚𒁉𒅎𒋫𒀭𒍣𒀭𒌓𒌓𒁺𒀀𒊏𒈬𒈾𒀭𒃻
𒈧𒋜𒈧𒍚𒈧𒈫𒀀𒁉𒊕𒁺𒁉𒊺𒁶𒅎𒋫𒀭𒁾
𒌀𒁉𒋛𒅗𒂵𒅎𒈠𒉌𒅔𒌤𒌤
𒅕𒁉𒂔𒈾<unk>𒀀𒁉
𒈲𒄉𒆳𒊏𒆤𒋛𒅎𒅎𒅆𒀝𒉈
𒀭𒌓𒉆𒋫𒌓𒁺𒀸...
𒈗𒌉𒁕𒈬𒀭𒂗𒆤𒇷𒍣...
𒀭𒀭𒂗𒆤𒀭𒂗𒆠𒀭𒎏𒄯𒊕𒂷𒆤
𒋛𒅗𒋫𒆠𒁉𒃻𒈾𒅎𒈠𒉌𒅔𒂉𒊒
𒆳𒊏𒆠𒃻𒊏𒈬𒌧𒀝𒀀...
𒆠𒁉𒃻𒁀𒉌𒅔𒃻𒉈𒊕𒁀𒉌𒅔𒌤
𒁉𒈪𒁉𒁷𒍩𒌓
𒃾𒅘𒅘𒄘𒈨𒍢𒄭𒂵
𒂔𒈾𒀀𒈹𒁲𒆠𒂠𒅎𒈠𒉌𒅔𒌤𒌤
𒍜𒈧𒋜𒆤𒄈𒉈𒅔𒀝
𒄯𒃻𒈪𒉈𒅎𒈪𒉌𒅔𒋛
𒈾𒉈𒋛𒂵𒁶𒄿𒉈𒁉𒉈𒅔𒊬
𒄿𒄄𒅔𒍪𒀭𒌉𒍣𒅕𒄭𒂵𒁦𒀀𒆭𒊏𒀀
𒃻𒋗𒅗𒂵𒈗𒌉𒁕
𒀭𒀭𒂗𒆤𒀭𒂗𒆠𒀭𒎏𒄯𒊕𒂷𒆤𒄭𒂵𒁉𒈬𒌧𒅥𒍑
𒀉𒂖𒆷𒆠𒌓𒌓𒂵𒁉
𒁈𒀭𒂗𒍪𒈾𒆬𒁶𒈪𒉌𒅔𒊑
𒁈𒀭𒌓𒁈𒀭𒂗𒍪𒈾𒅗𒅆𒉏𒂠𒁀𒆕
𒁈𒈫𒀀𒁉<unk><unk>𒍝𒆳𒀭𒈹𒅗𒊺𒅕𒅗𒀭𒁀𒉌𒅔𒅗
𒀭𒂗𒍪𒂊<unk><unk><unk><unk><unk>
𒀉𒀭𒃸𒀀𒁀𒀭𒋗𒉀𒋗𒉀
𒌷𒀭𒈾𒀀𒋗𒉀𒀀𒉌
𒄘𒂗𒈖𒂵𒅗𒈨𒋼𒀸𒉈𒅁𒃻
...𒍣𒀭𒂗𒆠𒀀𒀀𒀭𒊑𒂊𒉈𒀭𒁕𒀝𒀝𒌍
𒀭𒅅𒋺𒀀...𒈬𒌧𒆪𒁀<unk><unk><unk><unk><unk>𒅔𒅅𒇷𒌍
...<unk><unk><unk><unk>𒁶𒊕𒋗𒈬𒉌𒅔𒅅𒇷𒌍
𒄑𒈠𒊺𒅕𒄖𒄭𒇷𒁓𒊏𒁶
𒀉𒉈𒉈𒀀𒈬𒌧𒉈𒇲𒇲
𒈦𒆕𒁽𒋼𒀀𒊑𒀭𒂗𒍪𒈾𒈨𒌍
𒃻𒄯𒊷𒊷𒀭𒎏𒆤𒇲𒈨𒌍
𒀭𒅎𒊏𒀉𒈭𒀀𒉌𒈨𒌍
𒄖𒂀𒁍𒈨𒌍𒊺𒂀𒁍𒈨𒌍
𒈧𒀲𒄑𒋻𒀝𒀀𒈨𒌍
𒆠𒁄𒅆𒌨𒍼𒀭𒂗𒍪𒈾𒂠𒌓𒉈<unk>𒂊𒈨𒌍
𒇽𒌓𒉈<unk>𒂊𒂊𒉈𒉈𒃶𒂗𒈾𒈨𒌍
𒌓𒁍𒁕𒌓𒌋𒂠𒅎𒈪𒅁𒈿𒅇𒉈
𒈪𒆸𒁕𒂍𒆕𒁀𒈬𒉌𒅁𒆭𒆭...
𒌓𒁍𒁕𒈪𒆸𒁕𒁮𒄑𒈿𒀀𒈪𒉌𒅁𒈿𒅇𒉈
𒌓<unk><unk>𒃻𒅗𒉌...
𒈪𒅇𒈾𒈹𒍝𒆳𒅎𒅆𒅁𒆟𒊑𒉈𒉈
𒋛𒋛𒅅𒉆𒄷𒉆𒄷𒀭𒌓𒅗𒌫𒁀𒋗𒈪𒉌𒅔𒋼
𒂍𒂍𒀀𒄿𒅎𒆭𒆭𒉈
𒂊𒁍𒂊𒁍𒊏𒄘𒈬𒌧𒁍𒁍𒄿𒉈
𒂵𒀊𒅗𒅗𒅗𒂵𒀊𒋗𒀀𒂵𒉈𒌈𒄄𒈨𒌍
𒂼𒊏𒆥𒅗𒂵𒎏𒃲𒊏𒅗𒄄𒀀
𒁕𒄑𒈿𒁕𒅗𒆠𒈿𒀝𒀀
...𒋛𒂵𒀀𒊕𒄑𒊏𒊏
...𒈪𒈪𒂵𒅗𒄩𒀀𒁀
...𒄑𒅅𒄑𒍎𒉆𒇽𒍇𒋫𒁀𒋫𒀭𒌓𒁺
...𒋗𒀀𒈪𒉌𒅁𒁄𒂊𒉈
𒌨𒁉𒍝𒊏𒍝𒊏𒅗𒈬𒉈𒆟
𒌨𒊕<unk>𒁍𒁕𒇽𒂠𒈿𒈿...
𒀭𒌓<unk>𒁍𒁕𒇽𒂠𒈿𒈿𒅇𒀀
𒌨𒊕𒂄𒀭𒌓𒅗𒍣𒁕𒄰
𒂡𒍪<unk>...𒊮𒅗𒈠𒍪𒀀
𒀭𒆠...<unk>𒅗𒅗𒈠𒁉𒋛𒌝𒈪𒅔𒁲
𒅗𒅗𒈠...<unk>𒂄𒀭𒌓𒄰
𒀭𒀀𒉣𒈾𒀭𒃲𒃲𒂊𒉈𒉡𒈬𒌧𒍪𒍑𒀀
𒌓𒊑𒋫...𒀭𒌓<unk>𒀭𒂗𒆤𒇲
𒉆𒂇𒃲𒀭𒈾...𒈬𒈾𒀭𒋧
<unk>𒆳𒆳𒊏...𒈬𒈾𒀭𒈭
<unk><unk><unk>...𒀭𒊑𒂊𒉈𒆤
𒀊𒁀𒌷𒃲𒍪...𒌓𒁺<unk>𒃲𒀭𒆬𒂵
𒀭𒆠...<unk>𒅗𒅗𒈠𒁉𒋛𒅎𒈪𒅔𒁲𒋫
𒅗𒅗𒈠𒆤𒋛...𒂄...
𒀭𒀀𒉣𒈾𒀭𒃲𒃲𒂊𒉈𒉡𒈬𒌧𒍪𒍑𒀀
...𒆬<unk><unk>𒂊𒉈𒄰𒀞𒆬...
...𒊕𒋗𒀝...
<unk><unk>...<unk><unk><unk>...
<unk><unk>...<unk>𒄘<unk><unk>...
𒂕...𒋗𒉎𒁀𒄄𒄄...
𒀭𒌓𒊏𒀭𒂗𒆤𒇲𒀭𒆠𒈤𒀀...
𒅾𒊬𒌉𒀭𒎏𒃲𒆷𒈬𒈾𒁕𒀭𒆭𒆭
𒀭𒂗𒍪...𒈬𒈾𒀭𒋧𒈬𒍑𒊿𒈬𒈾𒀊𒈭𒂊𒈨𒌍
𒉆𒆳𒆳𒊏𒆤𒋗𒉈𒀀𒈬𒌧𒈾𒉌𒅔𒄀𒉌𒈨𒌍
𒈪𒅇𒈾𒅗𒋚𒈪𒈬𒌧𒍪𒍑
𒀭𒉈𒃷𒅗𒀭𒌓𒌫𒅗𒅗𒈠𒅗𒉌𒅆𒂠...𒈬𒌧𒁕𒅅
𒀭𒈾𒂡𒍪𒅆𒉌...𒈬𒌧𒅅
𒀭𒌜𒎏<unk>...𒀭𒉡𒈬𒌧𒁕𒁲
𒃻...𒉈𒉈𒅆𒉈𒉈𒄰
𒀭𒀭𒂗𒆤...𒀭𒈹𒀭𒈬𒌧𒉈𒂗𒆭
...<unk><unk>...<unk>𒊹𒊏𒈬𒌧𒍪𒍑𒂡𒊏
<unk>...<unk><unk><unk>...𒉡𒆟𒁽𒁽𒊑𒉈𒅆𒉈𒅔𒂃𒊒𒍑
<unk><unk>𒃻<unk>𒀯𒆷𒁀𒀊𒋭𒋫𒈬𒌧𒉈<unk>𒈬𒌧𒉈𒂗<unk>
𒄑𒅅𒆳𒍝𒈽𒄑𒃶𒆳𒍝𒈽
𒈪𒌈...𒀭<unk><unk>𒀭𒈾
𒄯𒊏𒀭...<unk>𒀭𒈹<unk><unk>𒆤𒋫𒌓𒁺𒀀...<unk>𒋫𒌓𒁺𒀀
𒄑𒌆...𒆳𒍝𒈽𒋫𒌓𒁺𒀀
<unk>...<unk>𒆬𒄀𒌉𒁕
<unk>...<unk><unk>...𒀞𒁀𒁻𒄀𒌍
𒀞...𒊏𒁶
𒊮...𒀭𒈹𒂠𒍝𒆳𒈪𒉌𒅁𒊬𒊬𒂊𒉈
𒇽𒊮𒀭𒈹𒊷𒄀𒈨𒌍𒀞𒁀𒁻𒄀𒌍
𒀞𒉈𒃻𒁉𒌋𒐉𒈨𒌍𒉡𒂵𒈬𒆗𒁀𒈨𒌍...
𒈪<unk>𒀀𒂍𒊕𒃻𒊏𒋗...
𒈪𒅇𒈾𒅗𒉈𒁶𒈬𒌧𒊬𒊬𒊑𒉈𒌍
𒅗𒆟𒁕𒉏𒁶𒈬𒌧𒈾𒄈𒄈𒊑𒉈𒌍
<unk>𒊮𒋧𒂵𒀞𒅗
𒀀𒈤𒌓𒁺𒀀𒁶𒅗𒉣𒈪𒉌𒅁𒁉
𒇽𒊮𒀭𒈹𒊷𒄀𒈨𒌍𒀞𒁀𒁻𒄀𒌍
𒉈𒃻𒀞𒐌𒈨𒌍𒉡𒂵𒈬𒆗𒁀𒈨𒌍...𒉎...
𒀭𒅊𒂵𒃞𒊕𒅍𒆷𒁶𒌌𒆷...
𒊕𒆠𒉈𒉈𒅆𒉈𒉈𒀭𒄛𒅊𒂵𒈨𒌍
𒄑𒌆𒉿𒉈𒉈𒄑𒈣...
𒅗𒉈𒉈𒋚𒄑𒄀𒉆𒀀𒀀𒀝𒈨𒌍
𒅗𒀞𒅗𒁺𒁀𒉈𒉈
𒍣𒊮𒅅𒁉𒆕𒉺𒄀𒉈
𒍣𒅕𒁉𒌓<unk>𒌓𒋼𒂷<unk>𒆠𒈬𒌧𒉈𒅆𒌨𒍑
𒇽𒊮𒀭𒈹𒊷𒄀𒈨𒌍𒀞𒁀𒁻𒄀𒌍
𒀭𒎏𒌅𒀭𒈾𒊹𒊹𒈨𒌍
𒍣𒀭𒈾𒋗𒉈𒅔𒂃𒍑
𒋥𒆬𒀯𒀯𒍠𒀭𒆠𒂠𒈬𒌧𒉈𒉈𒅅
𒀭𒎏<unk>𒈬𒌧𒉈𒉈𒅅
𒀯𒌓𒉌𒇷𒁕𒆤𒀭𒈾𒀯𒈬𒌧𒉈𒌴𒊑
𒀭𒌓𒂍𒉣𒋫𒌓𒁺𒀀𒉌
𒋥𒆬𒀭𒈾𒆤𒋛𒈬𒌧𒈾𒀊𒁲𒂊
𒀭𒋛𒁲𒀴𒁕𒈿𒀀
𒀭𒉈𒊒𒁺𒊮𒃻𒉈𒊒𒅅
𒀭...<unk><unk>𒈨𒌍
𒂊𒉈𒉈𒉈𒀭𒋀𒆠𒁶𒀭𒌓𒁶𒀭𒈹𒈨𒐐𒁶
𒀭𒆠𒍠𒁀𒄑𒈬𒌧𒉌<unk>
𒃻𒉈𒊒𒅗𒂵𒂗𒈨𒇷𒁉𒈨𒌍
𒃻𒀉𒍣𒂵𒅆𒂃𒁉𒈨𒌍
...𒈬𒌧𒍪𒀚𒋗𒈤𒈬𒌧𒍪𒀚
<unk><unk>𒈬𒌧𒍪𒀚𒁓<unk><unk>𒁀𒍪𒀚
𒀭𒅊𒂵𒀀𒀭𒀯𒊹𒊏𒉈𒅔𒍪𒀚𒁍
𒈦𒋼𒄑𒁔𒁶𒁄𒂊𒉈𒀯𒄑𒇀𒉈𒅔𒍪𒀚
𒄑𒂞𒀀𒆳𒄩𒋗𒌫𒊏𒆤𒆠...
𒀭𒌫𒀭𒉺𒊓𒁖...
...
<unk><unk>...
𒋼𒀕...
𒅆𒀭𒈾...
𒀭𒋀𒆠...
<unk><unk>...
...<unk>...
...